Document ID: /roh_data/filtered/fineweb-2-filterrobots_roh.jsonl.gz/67112

Las autoritads svizras online
En il traffic sin via dastgan vehichels a motor mo vegnir duvrads cun ils documents dal vehichel e cun ils numers d'immatriculaziun. Il vehichel sto correspunder a las prescripziuns legalas ed esser segir per il traffic, plinavant sto esser avant maun in'assicuranza da responsabladad.
Alura As vegn facturada la taglia sin il vehichel a motor, vesair;
Il chantun, en il qual Vus parcais Voss vehichel (lieu da parcadi), decida davart sia autorisaziun. Pli exact è quai là, nua che Vus parcais Voss vehichel per regla sur notg. Quai è per il solit il chantun da domicil. Il lieu da domicil vala sco lieu da parcadi, sch’il vehichel vegn plazzà en media almain duas fins d’emna per mais l’onn en il chantun da domicil dal possessur.
Cun ina dumonda e cunter pajament As pudais Vus acquistar tar tscherts uffizis chantunals per il traffic sin via ils numers d'immatriculaziun tenor Voss giavisch, sche quels èn disponibels. La glista dals numers d'immatriculaziun libers pudais Vus consultar al spurtegl da l'uffizi per il traffic sin via u er online en tscherts chantuns.
Autos emprestads cun leasing possedan la remartga "Scumond da midar possessur dal vehichel" en il document dal vehichel (code 178). Sche Vus vulais cumprar in tal vehichel, sto l'emprestader da leasing laschar stizzar questa remartga cun il formular correspundent per che Vus al pudais immatricular.